**Eşti**

*Eliza*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eşti dincolo de timp,

Eşti dincolo de spaţiu,

Mult dincolo de cuvinte,

Gânduri şi chiar vise,

Dincolo de nemărginire

De lumina căreia noi

Îi spunem: iubire.

Pace şi armonie,un extaz etern...,

Sunt pe tărâmul zâmbetului

Fără sfârşit, unde cad pe buze

Clipele acelea fără de sfârşit.

Vreau să strâng în palme

Pumnul de stele ce împlineşte

Vraja ce mă poartă

Spre nemărginirea sufletului tău.

Am o viaţă să te iubesc

Să te iubesc pasional,

Să te iubesc liniştit ,

Să te iubesc cu mintea,

Să te ajut, cu sufletul

Să-ţi visez frumos chipul şi gândurile

Încâlcite-n părul tău,

Cu inima când naşti în mine

Nebunia dulce a iubirii.